Kaudsete arvestuste järgi teenisid Eesti vahendajad minimaalselt 30 miljonit kuldrubla, kuid summa võis olla ka märksa suurem. Eesti riik võis Eesti Panga ja Riigikassa otseste vahendusoperatsioonide kaudu ning kulla deponeerimisest Eesti Panka ja arveldusoperatsioonidest saada ca kaks kolmandikku Eestisse jäänud vahendustasust. Seejuures on arvestatud ainult kuldmünte, lisandus aga veel kullakangide ja vääriskivide vahendamine.